钦定古今图书集成/明伦汇编/官常典/第738卷 > 刘子辅
## 钦定古今图书集成/明伦汇编/官常典/第738卷 > 刘子辅

按《明外史李任传》：“子辅，庐陵人。由国子生擢监察御
史，巡按浙江。性廉俭，用法公平，浙人德之。按察使周
新不苟许与，独称子辅为贤。御史迁广东按察使，坐
累，左迁谅江知府，善抚循其民，黎利反，他郡县多陷，
惟子辅与守将集民兵死守。城破，子辅曰：‘郡亡吾亡，
义不污贼刃’。即自缢死，一子一妾皆死。事闻，宣宗叹”
息，赠为布政使参政，诏赐祭奠。